Heilsugæslan er í þróun og er ætlað að vera fyrsti viðkomustaður fólks í heilbrigðiskerfinu . Aldraðir og örorkulífeyrisþegar , börn undir 18 ára aldri , börn með umönnunarkort og þeir sem koma vegna mæðraverndar greiða ekki komugjöld á heilsugæsluna . Heilsuvera er upplýsinga - og samskiptavefur fyrir almenning um heilsu og áhrifaþætti hennar . Vefslóðin er www.heilsuvera.is . Til þess að nálgast „ mínar síður “ þarf rafræn skilríki sem hægt er að fá hjá bönkum , sparisjóðum og hjá Auðkenni . Hreyfiseðill Hreyfiseðill er hluti af meðferð við sjúkdómum . Sálfræðiþjónusta Sálfræðiþjónusta fyrir fullorðna er í boði á um helmingi heilsugæslustöðva á höfuðborgarsvæðinu , en barnasálfræðiþjónusta er veitt á öllum heilsugæslustöðvum . Gert er ráð fyrir uppbyggingu um allt land . Hafa verður samband við heilsugæsluna til að kanna hvort sálfræðiþjónusta sé þar fyrir hendi . Þá er farið til heimilislæknis og hann gerir tilvísun til sálfræðings . Þjónustan er fyrir einstaklinga 18 ára og eldri sem greindir eru með geð-sjúkdóma og einstaklinga sem þurfa á þverfaglegri aðstoð og / eða þéttri eftirfylgd að halda . Heilsueflandi móttöku er ætlað að styðja einstaklinga með langvinn veikindi , s.s. sykursýki , offitu , hjartasjúkdóma , eða geðsjúkdóma til að ná tökum á sjúkdómsástandi sínu og auka lífsgæði . Meðferðin er einstaklingsbundin og getur m.a. verið fólgin í að auka færni skjólstæðings í að hafa eftirlit með eigin sjúkdómi og aðstoða viðkomandi við að breyta lífsstíl og setja sér markmið um heilsusamlega lifnaðarhætti . Heilsueflandi mótttaka er þverfagleg meðferð með aðkomu heimilislækna , hjúkrunarfræðinga , sálfræðinga og sjúkraþjálfara . Hún er veitt á flestum heilsugæslustöðvum . Önnur þjónusta Auk þess sinnir heilsugæslan almennri læknisþjónustu , mæðravernd , ung - og smábarnavernd , bólusetningum , heilsuvernd skólabarna og eldra fólks . Málefnahópur ÖBÍ um heilbrigðismál ( 2019 , desember ) Fáðu sendar tilkynningar og fréttir af starfi AO